CELEX: 32021R2318
Language: sl
Date: 2021-12-21 00:00:00
Title: Uredba Komisije (EU) 2021/2318 z dne 21. decembra 2021 o zaprtju ribolova na sleda v norveških vodah severno od 62° S in ribolovnem območju okrog Jan Mayen za plovila, ki plujejo pod zastavo države članice Evropske unije

28.12.2021   
               
               
                  SL
               
               
                  Uradni list Evropske unije
               
               
                  L 462/12
               
            
         UREDBA KOMISIJE (EU) 2021/2318
         z dne 21. decembra 2021
         o zaprtju ribolova na sleda v norveških vodah severno od 62° S in ribolovnem območju okrog Jan Mayen za plovila, ki plujejo pod zastavo države članice Evropske unije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike (1) in zlasti člena 36(2) Uredbe,
         ob upoštevanju naslednjega:
         
                     (1)
                  
                  
                     Uredba Sveta (EU) 2021/92 (2) določa kvote za leto 2021.
                  
               
                     (2)
                  
                  
                     Po podatkih, ki jih je prejela Komisija, se je z ulovi staleža sleda v norveških vodah severno od 62° S in ribolovnem območju okrog Jan Mayen s plovili, ki plujejo pod zastavo države članice Evropske unije ali so v njej registrirana, izčrpala dodeljena kvota za leto 2021.
                  
               
                     (3)
                  
                  
                     Zato je za navedeni stalež treba prepovedati nekatere ribolovne dejavnosti –
                  
               SPREJELA NASLEDNJO UREDBO:
         
            Člen 1
            Izčrpanje kvote
            Ribolovna kvota za stalež sleda v norveških vodah severno od 62° S in ribolovnem območju okrog Jan Mayen iz Priloge, ki je bila za leto 2021 dodeljena državam članicam Evropske unije, velja za izčrpano od datuma iz navedene priloge.
         
         
            Člen 2
            Prepovedi
            Ribolov na stalež iz člena 1 s plovili, ki plujejo pod zastavo države članice Evropske unije ali so v njej registrirana, je prepovedan od datuma iz Priloge. Po navedenem datumu je zlasti prepovedano obdržati na krovu, premeščati, pretovarjati ali iztovarjati ribe iz navedenega staleža, ki jih ulovijo navedena plovila.
         
         
            Člen 3
            Začetek veljavnosti
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. decembra 2021
            
               
                  Za Komisijo
               
               
                  v imenu predsednice
               
               Virginijus SINKEVIČIUS
               
                  član Komisije
               
            
         
         
            (1)  UL L 343, 22.12.2009, str. 1.
         
            (2)  Uredba Sveta (EU) 2021/92 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 31, 29.1.2021, str. 31).
      
      
         
            PRILOGA
            
                        Št.
                     
                     
                        20/TQ92
                     
                  
                        Država članica
                     
                     
                        Evropska unija (vse države članice)
                     
                  
                        Stalež
                     
                     
                        HER/*2AJMN
                     
                  
                        Vrsta
                     
                     
                        sled (Clupea harengus)
                     
                  
                        Cona
                     
                     
                        norveške vode severno od 62° S in ribolovno območje okrog Jan Mayen
                     
                  
                        Datum zaprtja
                     
                     
                        30. november 2021 ob 00.00 UTC